04/07/2007 28/10/2020 Tokeloshe.
Ons het Newfoundland toe gegaan vir ons seun se troue, ons was sowat 'n week daar.Die weer was baie lekker, behalwe vir die dag van die troue, het ons mis en reën gehad. Dit het wel gemaak vir interesante fotos.
Dit was lekker om almal weer te sien, almal het ons verwelkom met heerlike kos, meestal Newfoundland kos wat lekker is. Ons het in 'n oulike B & B in Torbay, 'n kus dorpie naby St. Johns gebly, wat uitkyk op die see. Ons het somige oggende Walvissse vanaf die ontbyt tafel gesien, maar hulle was ongelukkig 'n bietjie vêr om af te neem.
Dit was lekker om die bekende plekke soos Signal Hill, die Gabbot, Quidi Vidi village, Conception Bay, Portugal cove, Flat-rock, Petty harbor en Cape Spear weer te sien.
Ons het ook weer 'n gedeelte van "The Irish Loop" gedoen en ons was gelukkig om 'n pragtige ysberg in Witless Bay te sien.
Ons het verby klein vissers-dorpies gery en weer Bell Island besoek met die ferrie, waar ons "chimney stacks", 'n lug-toring,mooi natuur-skoon en seë-voels gesien het. Van daar het ons nog ysberge gesien, maar hulle was ongelukkig 'n bietjie vêr.
'n Ander dag was ons Cape St Mary's ecological reserve, daar is 'n lugtoring, een van die grootste seë-voel kolonies in die wêreld, met Gannets, Kittiwakes, Murres, pragtige natuur-skoon en selfs skape. Ons het ook 'n paar Gannet kleintjies en 'n Arend gesien.
Die troue het goed gegaan ten spyte van die mis en 'n bietjie reën, die bruid was pragtig, die bruidegom "dashing", die kos was baie goed, die koek wat hulle self gebak en versier het was pragtig en lekker. Die musiek, dekor en toe-sprake was goed. Hulle het met 'n "Jive" geopen wat ek geniet het. Almal was vriendelik en het ons tuis laat voel.